Lolland-Falsters Stifts-Tidende, 1841-09-23
Udenlandske Efterretninger. Tydske Blade have i Gaar bragt den mærkelige Nyhed at Hertugen af Bourdeaux skal være død. Han var født 1820, en Søn af den samme Aar myrdede Hertug af Berry og en Sønnesøn af Carl den 10de. Han skulde saaledes have været Frankrigs Konge, dersom Bourbonnerne ikke vare blevne fordrevne, og det legitimistiske Parti har efter Carl den 10des Død stedse betragtet ham som Frankrigs retmæssige Konge og tituleret ham Henrik den Femte. Dette Parti er vel i sig selv ikke meget stærkt, men ved sin Forbindelse med det republicanske Parti og ved den Understøttelse, det har fundet hos flere absolutistiske Regjeringer, har det dog stedse været farligt for Ludvig Philips Regjering, for hvilken det derfor vilde være af høieste Vigtighed, om den Person, til hvem alle dets Forhaabninger og Planer ere knyttede, er død. Da Rygtet fandt almindelig Tiltro i Paris, stege de franske Statspapirer strax betydeligt; men da Breve af 14de dennes, som fra Wien directe ere komne til Hamborg, aldeles ikke tale herom, er det ikke usandsynligt, at det er en Opdigtelse som Følge af Børspeculationer. Om det sidstomtalte mærkelige Mordforsøg i Paris erfares endnu kun, at Morderen hedder Nicolas Pavard, er Saugskærer og 27 Aar gammel. En Oberstlieutenants Hest blev dræbt ved Skuddet og General Schneiders Hest saaret, Pairsretten er allerede sammenkaldt for at undersøge og dømme i denne vigtige Sag, og i den herom udstædte Ordonants hedder det, at Forsøget var rettet mod de 3 Prindsers Liv. Han skal selv have erklæret, at han vilde myrde Tronarvingen, for at Frankrig i dennes Søn, den lille Greve af Paris, kunde faae en umyndig Konge. Man skulde heraf næsten troe, at dette Forsøg stod i Forbindelse med Mordplaner mod Ludvig Philips Liv, hvorom dog endnu Jntet høres. Heller ikke veed man, om det staaer i Forbindelse med de paa flere Steder i Frankrig, især i Paris, Clermont=Ferrand og Macon udbrudte temmelig alvorlige Uroligheder. J Clermont-Ferrand havde disse Characteer af virkeligt Oprør. J de officielle Beretninger hedder det herom. J nogen Tid arbeidede Emissairer fra anarchiske Partier paa at opægge Befolkningen. Det er lykkedes dem at fremkalde Uordener. Den 9de var Oprøret undertrykt. Nogle Barrikader, som Oprørerne havde opreist, vare tagne og ødelagte. Jfølge en Telegraphdepesche ere Uordenerne imidlertid fornyede den 10de. Talrige Bander have begaaet forskjellige Voldsomheder i det Jndre af Staden og ved Barrieren dissoire. De have derpaa angrebet den bevæbnede Magt med Flinteskud. 3 Soldater ere dræbte og 15 til 16 saarede. Ogsaa Jnsurgenterne have flere Døde og Saarede. Coureren, der ankom den 13de til Paris, og den 10de om Aftenen havde passeret Clermont, har ikke medbragt Breve fra denne Stad. Han har der ikke kunne erholde nogen Depesche. Efter hans Fortælling opbrændte man, da han kom derigjennem, Barriererne, og Kampen vedvarede. Der er givet befaling til at beordre betydelige Stidskræfter til Clermont. Efter telegraphiske Beretninger var Ordenen gjenoprettet den 11te, men atter voldsomt forstyrret den 12te, da en Bande endog havde bemægtiget sig Mairens Bolig, som den næsten havde ødelagt og just vilde opbrænde, da den blev omringet og 8 af Mordbrænderne fængslede. Flere omliggende Landsbyer stode endnu under Vaaben. – Fra England haves intet mærkeligt Nyt uden en Tale af den nye Jndenrigsminister Graham, hvori han erklærede en fast Korn told for en Umulighed og med Hensyn til de udenlandske Forhold blandt Andet skildrede Uenigheden med de nordamericanske Fristater som meget alvorlig, og forsikkrede, at der behøvedes en mere end almindelig Dygtighed for at undgaae en Krig med disse. - Med Høsten gaaer det nu rask fra Haanden, og den er nu snart aldeles forbi, man kjender altsaa nu saa temmelig til Udfaldet; Qvaliteten af Hvede og Byg er slet; Prisen paa Hvede er uforandret og den fortoldede Hvede finder rask Afsætning. Byg er meget søgt og finder i Hamborg flere Kjøbere til noget forhøiet Priis, ogsaa i Holland er Byg søgt. Næste Post vil bringe en lavere Told paa Hvede og Byg, Tolden paa Hvede vil blive 20 sk. pr. Td. J Hamborg er det nu mere stille i Handelen med Hveden. J. Kjøbenhavn er det første Parti nyt Byg af 109 Pd. hollandsk Vægt bleven solgt til 22 Rbmk. pr. Td. at modtage i Holbek.